Stephen Peter Alencastre

**Stephen Peter Alencastre** SS.CC. (født *Estêvão Pedro de Alencastre;* 1876–1940) var en katolsk biskop som tjente som den femte og siste apostoliske vikar for Hawaiiøyene (det senere bispedømmet Honolulu). 
## Liv og virke
### Bakgrunn
Alencastre ble født på den portugisiske øya Porto Santo i Atlanterhavet og brakt til Hawai'i som spedbarn, og returnerte senere til Europa for å fullføre seminarstudiene i Belgia. 
### Prest i picpusordenen
Han ble ordinert til prest av biskop Gulstan Francis Ropert SS.CC. den 5. april 1902, i en alder av 25 år, som medlem av kongregasjonen av Jesu og Marias hellige hjerter og kom tilbake for å tjene folket på Hawaii.

### Koadjutor
Da den apostiske vikar biskop Libert H. Boeynaems SS.CC. ble syk, ble Alencastre utnevnt av pave Pius XI til koadjutor apostolisk vikar med etterfølgelsesrett, den 29. april 1924. Den 24. august samme år ble han ordinert til titulærbiskop av *Arabissus* i en alder av 47 år. Han ble ordinert av biskop John Joseph Cantwell av Los Angeles-San Diego; medkonsekrerende var biskop Joseph Sarsfield Glass C.M. av Salt Lake i Utah, og biskop Patrick Joseph James Keane av Sacramento i California.

### Biskop
Etter at biskop Boeynaems døde den 13. mai 1926, etterfulgte Alencastre ham automatisk som apostolisk vikar for Hawaiiøyene. Han var den første biskopen i Hawaii som var oppvokst på Hawaiiøyene.

Bisdkop Alencastre fortsatte å utvide antallet skoler og sognekirker på øyene (og å renovere de eksisterende) og å bygge et seminar. Dette ble realisert med byggingen av *St. Stephen's Seminary*, navngitt til ære for biskopens egen skytshelgen. Biskopen var også delvis ansvarlig for økningen i mangfoldet av religiøse ordener i Hawaii, og inviterte slike grupper som* St. Joseph-søstrene av Carondelet* og *Maryknoll*s for å hjelpe til med å spre katolisismen på Hawaiiøyene.

Biskop Alencastre døde i 1940 på en båt på vei til Hawaii fra Los Angeles i California – seks dager etter sin 64-årsdag. Han ble deretter gravlagt på Honolulu katolske kirkegård i sentrum av Honolulu.

Etter å ha fortsatt og fullført mye av arbeidet som ble startet av Alencastre og hans medbrødre i picpusordenen (eller *Sacred Hearts*-fedrene), ble Hawaiiøyene hevet til status som bispedømme (Honolulu) av pave Pius XII noen måneder etter hans død. 

Historien til den katolske *Sacred Hearts*-misjonen på Hawaiiøyene ble dokumentert av en av kongregasjonens prester og senere samlet og utgitt i en bok kalt *Pioneers of the Faith.*

## Episkopalgenealogi
Hans episkopalgenealogi er:
* Kardinal Scipione Rebiba (1504–1577) 
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Alessandro Mattei (1744–1820) *1767
* Kardinal Pietro Francesco Galleffi (1770–1837) *1819
* Kardinal Giacomo Filippo Fransoni (1775–1856) *1822
* Kardinal Carlo Sacconi (1808–1889) *1851
* Kardinal Edward Henry Howard of Norfolk (1829–1892) *1872
* Kardinal Mariano Rampolla del Tindaro (1843–1913) *1882
* Kardinal Rafael Merry del Val y Zulueta (1865–1930) *1900
* Kardinal Giovanni Vincenzo Bonzano (1867–1927) *1912
* Erkebiskop Edward Joseph Hanna (1860-1944) *1912
* Erkebiskop John Joseph Cantwell (1874-1947) *1917
* Biskop *Stephen Alencastre* (1876–1940) *1924
## Referanser